runetrust/blame-folketinget-dk huggingface dataset:
Pia Christmas-Møller (UFG), 2008-11-13:
Alligevel synes jeg, det er ærgerligt, at oppositionen ikke i skrift anerkender, hvad man sådan implicit i al fald - har anerkendt mundtligt i dag, nemlig at eksistensen af private hospitaler kombineret med det udvidede frie sygehusvalg har ført til en udvidelse af den samlede produktion på sygehusområdet.
Pia Kjærsgaard (DF), 2000-11-23:
Europa-Kommissionen har længe talt om det her problem, og Frankrig har foreslået på et møde for EU's indenrigsministre - det var i sommer, lige da debatten var i Danmark - at EU skal tage imod 50-75 mio. indvandrere over de næste 50 år.
Kim Christiansen (DF), 2016-04-28:
Så jeg tror ikke, det er besparelserne ude i kommunerne, der har dannet grundlag for det, hvis man ikke har fået gjort det her i et rimeligt tempo, for det vil jo tit være drift og vedligehold, og det har altså ikke noget at gøre med en kommunes øvrige udgifter, altså hvad man ellers bruger af penge.
Finn Sørensen (EL), 2017-02-02:
Og hvis det nu forholder sig sådan, som ordføreren siger, at beslutningsforslagsstillerne er så uvidende, som ministeren, nej, undskyld, ordføreren, men også ministeren, mener, at de er, og at de ikke har forstand på det der, og der ikke er andre muligheder, så kunne man jo gennemføre den proces, og så ville det være en smal sag at få dokumenteret, at der slet ikke er hold i alle de der flyvske drømme om, at det måske kunne gøres på en anden måde.
Rikke Hvilshøj (V), 2007-02-21:
Jeg kan ikke se problemet – og sådan hørte jeg jo sådan set også hr. Morten Østergaard: Vi bør jo alle sammen være tilfredse med, at Danmark nu bidrager endnu mere til indsatsen i Kosovo, både med hensyn til at hjælpe de enkelte individer, som altså er mennesker, som har fået afslag på asyl i Danmark, og med hensyn til den generelle indsats i Kosovo.
Karsten Hønge (SF), 2008-05-30:
For SF har det hele tiden været vigtigt at følge to spor i det her arbejde, dels et nationalt spor, hvor vi retter lovgivningen til, så vi her og nu friholder det danske arbejdsmarked for konsekvenserne af EF-Domstolens helt urimelige afgørelser, dels et EU-spor, hvor vi får en bindende ordning, der på lang sigt sikrer, at det europæiske arbejdsmarked indrettes i respekt for de nationale ordninger og traditioner.
Martin Henriksen (DF), 2016-05-18:
Baggrunden for det er jo, at Danmark i årtier har modtaget store mængder af flygtninge, og hvis vi skal stoppe det af hensyn til landets ve og vel og af hensyn til kommende generationer, bliver vi nødt til at finde en ny måde at indrette vores asylpolitik på, for den måde, vi har gjort det på igennem lang tid, er ganske enkelt ikke holdbar.
Peter Skaarup (DD), 2024-05-07:
Eller tror hr. Frederik Vad ikke ligesom jeg, at det kan blive et problem med opbakningen til vores udlændingepolitik i Danmark, hvis det bliver sådan, at når man kommer til Danmark og egentlig skal tage tilbage, fordi ens opholdsgrundlag er færdigt – man kan ikke være her længere; der er fredeligere forhold – så bliver man alligevel hængende?
René Christensen (DF), 2015-04-28:
Jeg er sikker på, at selv om man er socialdemokrat eller radikal, kan man da godt se, at der er en udfordring i, at der er nogle, der står tidligt op om morgenen og passer deres arbejde, og som kan se, når de kommer hjem om aftenen, at det, de så har gjort, ikke har givet dem en væsentlig økonomisk gevinst.
Sophie Løhde (V), 2011-12-14:
I går hørte vi jo økonomi- og indenrigsministeren oplyse, at det var en korrekturfejl, at der var et forslag, der var kommet med i regeringsgrundlaget, så det kunne jo være, at det er en korrekturfejl, at det her forslag ikke er kommet med i regeringsgrundlaget.
Mariann Fischer Boel (V), 2004-03-25:
Jeg har senest i en besvarelse til udvalget for 4 dage siden givet det udsagn, at vi var på vej til at kunne nå en løsning med Kommissionen, men jeg må erkende, at i forgårs blev vi gjort bekendt med, at vi endnu en gang var hældt ned af brættet.
Karsten Hønge (SF), 2021-04-13:
Tak til Lars, som er smed, til Kirsten, som er sygeplejerske, til Birgitte, som er sosu-assistent, og til Søren, som er lærer, tak til soldaterveteranen Lars, lastbilchauffører og håndværkere, tak til alle jer, som råber op om den fuldstændig urimelige modregning i pensionerne.
Hans Kristian Skibby (DF), 2007-05-15:
Men stadig væk mener vi fra Dansk Folkepartis side, at det også er vigtigt at pointere, at man har fået forfatningen på plads, man har fået frie valg gennemført i Irak, og man har bidraget med en massiv genopbygningsproces, hvor der også har været mange, mange penge involveret, med henblik på at få etableret og genetableret forskellige steder.
Rasmus Prehn (S), 2021-02-03:
Jeg er sådan set med på, at spørgeren her er interesseret i, at det skal løses decentralt, lokalt, og foranlediget af det her spørgsmål fra hr. Torsten Schack Pedersen vil jeg prøve at tage det op en gang til for at høre, om der er noget, vi kan gøre for at sikre den lokale løsning.
Hans Kristian Skibby (DF), 2016-05-04:
Jeg er udmærket klar over, at regeringen kun har en midlertidig grænseovervågning i gang med direkte grænsekontrol, og at man prøver på at få den udvidet, men det ændrer ikke på, at politiet jo kunne aflastes fra nogle af de opgaver, som de har, og fra den store overarbejdspukkel, der har været, og fra nogle af de opgaver, som man måske mere eller mindre har måttet nedprioritere i de nye politikredse.
Kristian Pihl Lorentzen (V), 2012-02-02:
Det er som sagt ikke dokumenteret, hvor meget det er, det drejer sig om, for det er meget svært, men for det første er det kun en midlertidig situation, hvor vi kunne enes i udvalgsarbejdet om en overgangsordning, og for det andet må de samme kommuner og regioner jo forholde sig til, at en meget stor del af deres borgere, nemlig dem, der bor uden for de større byer, bliver ladt i stikken og ikke har et reelt taxitilbud.
Kim Christiansen (DF), 2008-04-21:
Som forslaget ligger her og nu, synes jeg, der er en del signallovgivning i det, og for Dansk Folkepartis vedkommende vil vi i udvalgsarbejdet forsøge at rette op på det, så det her også bliver en reel skærpelse, således at den beretning, som vi var et stort flertal, der lavede i forbindelse med B 64, ikke bare bliver tom snak.
Holger K. Nielsen (SF), 2008-01-17:
Vil hr. Tom Behnke ikke medgive, at der i det her beslutningsforslag på den ene side er nogle målsætninger om kampen mod pirateri - som vi støtter, som jeg sagde - men at der på den anden side også er andre formuleringer i forslaget, der kan læses, som om man skal indgå i en mere bredt anlagt operation dernede?
Jørn Jespersen (SF), 2002-11-07:
Nu har man så den første sag, hvor de lokale er vildt uenige, og så er regeringen fuldstændig handlingslammet og konfliktsky og tør ikke begynde at skære igennem, fordi den så kommer i modstrid med sin egen populistiske linje om, at det er de lokale, der bestemmer.
Ole Birk Olesen (LA), 2021-04-15:
Jeg må sige, at jeg ikke helt forstod fru Victoria Velasquez' argumentation, og det kan enten være, fordi jeg, der ellers har fået udmærkede karakterer i skolen, simpelt hen er for dum, eller det kan være, fordi fru Victoria Velasquez ikke har forklaret sig pædagogisk nok.
Jens Kirk (V), 2001-05-04:
Med det in mente er det umuligt at forstå, at regeringen afviser de flere gange fremsatte beslutningsforslag fra borgerlig side, nemlig: Forslag til folketingsbeslutning om bedre mulighed for at foretage tilbygninger og større ombygninger af eksisterende virksomheder i det åbne land.
Ole Hækkerup (S), 2012-01-17:
Jeg synes også, at vi skal prøve at se på, hvad vi kan få af fælles fodslag mellem Folketingets partier, så vi benytter det her som en chance for ikke at få snakket os fra hinanden, men for at få spurgt: Hvis vi alligevel har dette fælles værdigrundlag, hvordan kan vi så lade være med at lave et politisk spil i forbindelse med det her, men faktisk nå nogle resultater?
Thomas Adelskov (S), 2002-02-20:
Skal jeg forstå svaret sådan, at statsministeren med baggrund i de henvendelser og den pressepolemik, der var sidste år omkring Farum Kommune og hr. Peter Brixtofte - statsministeren sagde jo, at han som partiformand ikke rådede over redskaber eller muligheder for at kunne undersøge Farum Kommune - overvejede at undersøge mulighederne for at kunne undersøge Farum Kommune, og var det overvejelser, statsministeren bragte med sig, da han rykkede ind i Statsministeriet efter folketingsvalget?
Hans Kristian Skibby (DF), 2016-03-31:
Hvis vi så i Danmark begynder at fjerne vigtige revisionsregler, vil det også betyde noget i den anden ende, og der tror jeg altså med al respekt ikke – jeg er udmærket klar over, at det er en udgift for de her virksomheder at have revision af deres selskaber – at det beløb fylder så specielt meget set i forhold til de konsekvenser, det ville kunne få for mange, mange tusinde medarbejdere, hvis man har en dårligere og mere lemfældig revisionskontrol.
Hans Andersen (V), 2014-11-26:
For det kan godt være, at 3F meget belejligt gik ud og sagde, at dagpenge ikke er en forsikring mod et job – det er der jo sådan set heller ikke nogen der kan være uenig i – men når nu dagpengeberettigede mennesker siger nej til et 30-timersjob, så er de sådan set berettiget til det inden for reglerne.
Kristian Thulesen Dahl (DF), 2006-06-01:
Derfor har vi jo også haft vores melding, som jeg jo også meget gerne diskuterer her i dag, om efterløn, for vi har sådan set bare erindret alle om den historie, der er om efterlønnen, som jo er et spørgsmål om, at Socialdemokratiet sidste efterår valgte at sige, at nu ville man gå til kamp mod forringelser af efterlønnen og endda indikerede præcist, hvordan man ville gøre det.
Flemming Møller Mortensen (S), 2009-12-09:
Jeg vil gerne spørge Venstres ordfører om, hvilken myndighed og objektivitet ordføreren tillægger Rigsrevisionen, og så vil jeg gerne give et citat, og det er netop fra Rigsrevisionen: »Det er på den baggrund Rigsrevisionens vurdering, at Sundhedsministeriet ikke har sikret, at de private sygehusydelser er erhvervet under skyldig hensyntagen til økonomien.« Mit sidste spørgsmål skal forstås i forhold til det sidste citat: Tillægger fru Birgitte Josefsen dette citat fra Rigsrevisionen alvor og mening?
Kuupik Kleist (IA), 2005-10-06:
Jeg skal foreslå, at der bliver indgået en aftale med Canada om, at Hans Ø bliver fælleseje, at der bliver etableret en fælles forskningsstation til overvågning af det arktiske klima og miljø, og at løsningen ses som en illustration af godt naboskab og fælles interesser.
Bertel Haarder (V), 2003-12-03:
Der er flere og flere, der kan komme til Danmark, men det foregår altså velordnet, uden at vi åbner døre for illegal indvandring, og uden at vi indfører fri indrejse. Som det allervigtigste: Fra 1. maj lukker vi som et af de få europæiske lande op for borgere fra de nye EU-medlemslande, som vil søge arbejde i Danmark.
Kristian Jensen (V), 2004-11-24:
Det er sådan, at det, vi lægger op til, er, at hvad enten det ender med at være skattemedarbejdere, eller det ender med at være kommunalt ansatte, vil der være nogle med en skattefaglig baggrund ansat i enten borgerservicecentre, eller hvad kommunen ellers måtte have af borgervendt åbning, og dermed vil der være nogle steder, man kan henvende sig.
Tom Behnke (KF), 2001-04-03:
Med andre ord kan vi se frem til, at der går 4 måske endda 5 år, før vi kan håbe på, at der er et tilstrækkeligt overblik over den egentlige døgnbehandling, men vi vil så stadig mangle overblik over den samlede behandlingsindsats for narkomaner i Danmark. Der foregår i dag en række forsøg og en række behandlingsindsatser over hele landet i både privat og offentligt regi, og der er ingen tvivl om, at ganske mange af disse tiltag er både gode og resultatgivende, men der er heller ingen tvivl om, at der foregår mange forsøg og andre såkaldte behandlingstiltag, som ikke er gode nok.
Frank Jensen (S), 2001-10-10:
Jeg har bedt efterretningstjenestens chef om i lyset af den her sag, at nu skal man orientere, hvis man får oplysninger om en person, som måske ikke i sig selv udgør en sikkerhedsrisiko, for så skulle man jo orientere, men også hvis der er hensyn til den samlede regering; justitsministeren bør kunne orientere regeringen eller kunne orientere Folketingets Kontroludvalg eller kunne være beredvillig over for offentligheden, over for pressen.
Pelle Dragsted (EL), 2023-02-21:
Det er jo efterhånden en del år siden, at finanskrisen ramte, og nogle gange kan vi måske glemme, hvad konsekvenserne var, men de var jo voldsomme: Der var 200.000, der mistede deres arbejde; der var et milliardtab for vores velstand, som ikke er genoprettet – altså penge, vi stadig væk har færre af i vores samfund – der var småsparere og småaktionærer, som blev ruineret.
Søren Krarup (DF), 2002-05-17:
Jeg tror nok, hr. Kramer Mikkelsen må indrømme, at min kritik af dansk indfødsret - dermed også Dansk Folkepartis kritik af dansk indfødsret - har været temmelig gennemgribende, præcis og ikke ude på blot at sprede mistillid eller starte en skræmmekampagne.
Charlotte Dyremose (KF), 2014-11-18:
Først vil jeg om det sidste sige, at jeg ville betragte det som ganske ubehageligt, hvis jeg blev fyret, på grund af at mine evner ikke længere strakte, hvis jeg ikke selv havde den erkendelse og skulle igennem et ubehageligt forløb, hvor nogle måtte bibringe mig den erkendelse, at jeg faktisk ikke kunne passe mit arbejde længere.
Steen Gade (SF), 2006-10-12:
På sigt er det da også en fordel for landbruget at få vænnet sig til – hvad skal vi sige? – vilkårene i jernindustrien, og så kan man sige, at man, som hr. Johs. Poulsen var inde på, sådan set også kan gøre det sådan, at en pæn del kommer tilbage til landbruFTTM006.fm Page 388
Susie Jessen (DD), 2023-09-07:
Og jeg håber også, at hr. Henrik Frandsen kan bekræfte mig i, hvor vigtigt det er, at vi har de her gymnasier i yderområderne, og forklare mig, hvordan man så i alverden kan finde på at skære i det her særlige tilskud, når vi ved, hvor vigtigt det er i forhold til at få hjulene til at dreje rundt.
Sonja Mikkelsen (S), 2000-02-08:
Jeg synes, hr. Svend Heiselberg skal være opmærksom på det, som også hr. Erling Christensen nævnte i en af de korte bemærkninger, at hvis vi havde den situation i dag, at de fartgrænser, vi har, blev respekteret, ville det med ét slag spare 100 menneskeliv om året.
Claus Larsen-Jensen (S), 2003-11-06:
Jo, jo, jo, jeg har også set de første udkast, men jeg synes bare, man glemmer den anden side af medaljen, der handler om, at det også er et spørgsmål om, at en række af de lande, der er hægtet af den globale udvikling, der ikke er en del af det internationale handelssystem, der lider af den skavank, at der ikke er en eneste, der ville drømme om at investere en krone i foretagendet, bl.a. fordi der er rod og ballade med uorden og ingen ordnede regler.
Lotte Rod (RV), 2023-11-09:
Men jeg ønsker, at der på en årgang altid er flere voksne, altså en ekstra lærer og en pædagog, så du altid har elastikken i at kunne være der for børnene med det samme, kunne komme ind i en klasse, hvis du oplever, at det inde i 5. a er ved at brænde på, og du ikke først skal til at søge om hjælpen, men kan have hjælpen med det samme, og så vi i øvrigt ikke behøver at have så mange vikarer.
Bertel Haarder (V), 2010-01-13:
Jeg håber i øvrigt, at den omsiggribende campusdannelse rundtomkring, især i de mindre byer, også vil føre til, dels at der er flere unge, der bliver i de mindre byer, dels at der er flere unge, som vil gøre frafald til omvalg, for vi kan ikke forhindre, at de vælger noget, de senere vælger fra, men vi kan gøre det lettere for dem at vælge om, så de alligevel får en uddannelse.
Anders Kronborg (S), 2020-10-30:
Jeg holder rigtig meget af det danske folkestyre, jeg har gode dialoger med venstrefløjen i Folketinget, hvor jeg kvitterede for den seneste forespørgselsdebat, F 9, og jeg har til daglig også et rigtig godt samarbejde med de borgerlige partier, og det, jeg i virkeligheden synes tjener det danske Folketing til ære, er, at vi på tværs af partier hen over midten kan samarbejde.
Liselott Blixt (DF), 2021-01-19:
Den epidemilov, som fungerer nu, besluttede vi jo den 12. marts, og der gik ikke ret mange måneder, før et flertal af Folketingets partier blev enige om, at den var forkert strikket sammen, kan man sige, og derfor sagde vi til ministeren, at nu ville vi tage magten fra ministeren.
Mette Frederiksen (S), 2012-04-19:
Jeg synes også, at det kan være vigtigt at understrege, at den normale procedure i demokratiets hellige navn, i respekt for Folketinget, jo altså er sådan, at inden vi fastlægger en officiel dansk holdning i et EU-spørgsmål, går vi altså til Folketingets Europaudvalg, for det er der, mandatet skal gives.
Karin Liltorp (ALT), 2025-12-09:
Det var et tal, hr. Kim Edberg Andersen nævnte, fordi der var blevet nævnt to eksempler herinde, og så sagde jeg, at det i alt drejede sig om 1.700 mennesker, der blev dømt efter enten en anbringelses- eller en behandlingdom, og ud fra det ville jeg bare sige, at det så ikke er repræsentativt.
Anders Fogh Rasmussen (V), 2006-06-01:
Og derfor kan jeg også sige, at det siger sig selv, at Færøerne og Grønland vil blive inddraget i udformningen af den fælles holdning, som rigsfællesskabet skal give udtryk for i forbindelse med drøftelserne, når spørgsmålet om dybhavsfiskeri med trawl kommer op i FN.
Lars Barfoed (KF), 2002-12-09:
Hr. Thulesen Dahl lider af en vildfarelse, kan jeg oplyse, og derfor kan jeg glæde hr. Thulesen Dahl med, at det ikke forholder sig sådan, at vi først skal gribe ind, når skaden er sket. Tværtimod fremgår det af det udkast til traktat med de nye lande, der foreligger, at vi kan gøre brug af sikkerhedsmekanismen: »... når der på et givet tidspunkt er anledning til at forvente alvorlige eller uhensigtsmæssige forstyrrelser på det danske arbejdsmarked.« Det er altså på det tidspunkt, hvor der er anledning til at forvente det, og ikke på det tidspunkt, hvor skaden er sket, at vi kan gøre det.
Martin Lidegaard (RV), 2005-06-14:
Men det eneste, vi i al stilfærdighed har bedt Dansk Folkepartis ordfører forholde sig til, er, at de mennesker, der sidder ude i amterne og kommunerne i dag, og som arbejder med de her ting i dag, og som kommer fra alle mulige partier, uanset hvor de står i denne her diskussion, vi har i dag, påpeger, at det bliver mindre enkelt og mere bureaukratisk.
Henning Hyllested (EL), 2019-12-12:
Derfor er det også glædeligt, at regeringen og støttepartierne i forbindelse med finansloven, som vi skal vedtage i næste uge, afsætter yderligere 15 mio. kr. i 2020 og ellers 20 mio. kr. ekstra om året til kontrolindsats mod social dumping på landevej.
Kenneth Kristensen Berth (DF), 2016-12-01:
Jeg har også noteret mig, at den forhenværende justitsminister, hr. Søren Pind, har tilkendegivet, at den her aftale kunne være et springbræt til en aftale, der bliver endnu bedre for Danmark, sådan at den aftale, vi nu står med, bliver en slags sikkerhed for, at vi ikke falder ud over den der afgrund den 1. maj, men kan fortsætte i Europol og så i øvrigt arbejde videre på at få en endnu bedre aftale.
Arne Toft (S), 2002-12-09:
Hr. Kristian Jensen står på Tingets talerstol og fortæller om de gode aftaler, der er lavet med kommunerne og amterne. Situationen er jo, og det ved hr. Kristian Jensen også godt, at nogle kommuner måske har rigeligt med penge, mens der er rigtig mange kommuner, som mangler penge.
Carsten Bach (LA), 2019-04-04:
Det, jeg godt kunne tænke mig at spørge ind til, er, hvilke hensyn det var, Socialdemokratiet og regeringspartnerne tog i perioden fra 2011 til 2015, hvor man sad i regering og jo havde muligheden for at udlægge mindst halvdelen af statsskovarealet til urørt skov, hvis man havde haft lyst til det.
Line Barfod (EL), 2009-10-21:
Men det andet, jeg nævnte, var jo spørgsmålet om, hvorvidt vi skal sikre, at de projekter, som trods alt en gang imellem bliver lavet i nordisk regi, og samarbejdet på tværs af grænserne mellem folk i Nordplus, Nordjobb og andet, har en forankring i de folkelige organisationer, eller om det skal foregå i de forskellige ministerrådssekretariater osv.
Dennis Flydtkjær (DF), 2017-05-04:
Det skal bl.a. ske, fordi man ifølge lovforslaget vurderer, at det uregulerede marked er dobbelt så stort som det regulerede marked, og det vil man så følge op på med det her lovforslag, hvilket jo bl.a. har den positive effekt, at der bliver en bedre mulighed for beskyttelse af spillere mod ludomani.
Poul Henrik Hedeboe (SF), 2004-09-07:
Siden Dansk Folkeparti har fået indflydelse, har vi set markante stigninger i taksterne, startende med, at 350 mio. kr., som vi var med til at give til området, blev taget væk; efterfølgende har der været en finanslov 2004, hvor der var mulighed for at rette op på det.
Jane Heitmann (V), 2020-11-17:
Jeg har noteret mig høringssvaret fra Det Etiske Råd, som netop peger på – og jeg citerer: »Og rådet må samtidigt minde om, at det informerede samtykke udgør en hjørnesten i sundhedsretten og udspringer af principperne om autonomi og respekt for det enkelte menneske, hvorfor det ikke må sættes under pres.«
Sikandar Siddique (FG), 2022-01-28:
Vi er ikke enige om, at de skal have det, men jeg vil gerne høre ordførerens tanker om, hvad der vil ske, og hvad for et samfund vi bliver, når der pludselig er rigtig, rigtig mange mennesker, der er sat uden for demokratiet og er en slags tilskuere til demokratiet.
Frank Aaen (EL), 2011-11-10:
Det var også den tidligere regering, der sammen med Dansk Folkeparti var med til at lave en boligboble, hvor man lavede 1-årige afdragsfri lån, som gjorde, at boligpriserne steg, og alle og enhver vidste, at de steg langt op over, hvad der var værdi for i de pågældende boliger.
Maria Durhuus (S), 2023-05-26:
Vi hørte også, at det tit var de samme mennesker, de havde i samtale flere gange, og jeg hørte også, at når der var store festivaler og store samlinger, hvor man vidste, der ville være narkotika, var man nødt til at bede politiet om at kigge den anden vej og lade være med at gå derhen, for ellers ville ventetiden på at få en samtale blive for lang.
Charlotte Dyremose (KF), 2004-02-27:
Mener fru Line Barfod, at det er vigtigere, at vi bare holder os til en venteliste, end at vi hjælper de her børn med risiko for, at de så bliver stemplet med betegnelsen: Ja, du får en friplads, du får den gratis, og du bliver f.eks. tvunget til at gå i børnehave?
Lars Christian Lilleholt (V), 2018-10-24:
Og der er sikkert en række af de ting, som også Socialdemokratiet har peget på, som man kan gøre i et godt partnerskab med landbruget om at få fundet de rigtige løsninger, så vi opretholder den eksport på op imod 170 mia. kr. og de mange beskæftigede, der er på området, og så samtidig sikrer, at vi gør noget i forhold til at reducere fødevareerhvervets CO2-udledning.
Magnus Heunicke (S), 2005-05-03:
Rådet finder ikke, at det fremstår tilstrækkelig tydeligt, at lovforslaget ikke ændrer på beskyttelsesniveauet i behandlingen af data, og det er især persondatalovens regler om forbrugerens indsigelsesret mod videreanvendelse af data og desuden reglen om oplysningspligt, som rådet mangler svar på.
Jens Henrik Thulesen Dahl (DD), 2026-02-03:
Nu står vi jo formentlig snart over for et folketingsvalg, og hvis det her ikke bare skal blive løfter om, at nu skal vi kunne det hele – jeg hører lidt ministeren sige, at der er brug for en hel masse – så har jeg brug for at vide: Hvad er regeringens, hvad er Socialdemokratiets holdning til det her?
Pernille Vigsø Bagge (SF), 2007-01-16:
Nu er det her socialområdet, og det er derfor, SF har fremsat forslag om, at medlemmer af ældreråd skal have befordringsgodtgørelse, men det var måske meget relevant at diskutere, om integrationsråd nedsat i kommunerne, ligestillingsråd og andre råd nedsat af kommunalbestyrelserne også skulle ligestilles med handicapråd – og nu også ældreråd.
Margrete Auken (SF), 2003-11-07:
Det er meget klart blevet sagt til os, at der er forskel på markedet, hvor man tinger, og så fastprispolitikken, og jeg tror, at vi har brug for at tilbyde alle parter en fastprispolitik, så de ved, hvad de kan få med det internationale samfunds støtte, og det ligger alt sammen i de FN-resolutioner, vi også bygger vores forslag til vedtagelse på i dag.